Νικόλαος Σιλήβεργος

Ο Νικόλαος Σιλήβεργος (1804-1873) ήταν Έλληνας οικονομολόγος, πολιτικός και δυο φορές υπουργός οικονομικών της Ελλάδας και πρόεδρος του Ελεγκτικού Συνεδρίου.
Βιογραφία
Σε νεαρή ηλικία, το 1836, ανέλαβε τη θέση του προέδρου του Ελεγκτικού Συνεδρίου όπου έμεινε μέχρι το 1842. Από τη θέση αυτή έφυγε για να αναλάβει υπουργός επί των οικονομικών στην Κυβέρνηση Όθωνος. Όταν έπεσε η κυβέρνηση λόγω της Επανάστασης της 3ης Σεπτεμβρίου 1843 επέστρεψε στη θέση του προέδρου του Ελεγκτικού Συνεδρίου όπου έμεινε μέχρι το 1855, οπότε κλήθηκε να αναλάβει το υπουργείο Οικονομικών στην Κυβέρνηση Δημητρίου Βούλγαρη 1855. Από το 1861 έως το 1862 διετέλεσε γερουσιαστής.

Το 1831 είχε μεταφράσει το βιβλίο: «Επιτομή της παλαιάς ιστορίας και εξαιρέτως της ελληνικής εις την οποίαν έπεται σύντομον γεωγραφικόν λεξικόν και σύνοψις της μυθολογίας»Επιτομή της παλαιάς ιστορίας και εξαιρέτως της ελληνικής εις την οποίαν έπεται σύντομον γεωγραφικόν λεξικόν και σύνοψις της μυθολογίας , Ερανισθείσα μεν εις χρήσιν των μαθητών του Βασιλικού Πολεμικού Σχολείου εις την Γαλλίαν, μεταφρασθείσα δε εκ του γαλλικού παρά Ν. Σιληβέργου, εν τη Εθνική Τυπογραφία διευθυνομένη υπό Παύλου Πατρικίου, εν Ναυπλίω 1831, (Ψηφιακή Βιβλιοθήκη Νεοελληνικών Σπουδών).

Όταν έγινε πρόεδρος του Ελεγκτικού Συνεδρίου το 1836 ήταν μέλος του Συμβουλίου της Φιλεκπαιδευτικής Εταιρείας.

Πέθανε το 1873.

Πηγές
Διατελέσαντες πρόεδροι του Ελεγκτικού Συνεδρίου
Επετηρίς του Βασιλείου της Ελλάδος δια το έτος 1837, σελ. 118, Κεφάλαιον Έκτον, Ελεγκτικόν Συνέδριον, οδός Αδριανού. «Δυνάμει του από 23 Σεπτεμβρίου 1833 Υ.Β. Διατάγματος συσταίνεται Ελεγκτικόν Συνέδριον...»

Παραπομπές

Κατηγορία:Έλληνες οικονομολόγοι
Κατηγορία:Γραμματείς της Επικράτειας επί των Οικονομικών
Κατηγορία:Πρόεδροι του Ελεγκτικού Συνεδρίου